ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กน ๒/๒๕๕๑เรื่องรายละเอียดอันเป็นสาระสำคัญแห่งสัญญาระหว่างนายหน้าซื้อขายล่วงหน้ากับลูกค้าที่เป็นสมาชิกตลาดโดยไม่ได้เป็นสมาชิกสำนักหักบัญชี[๑] อาศัยอำนาจตามความในมาตรา ๓๐วรรคหนึ่งแห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒) พ.ศ.๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้ข้อ ๑ในประกาศนี้สินค้าเกษตร หมายความว่าสินค้าเกษตรตามพระราชบัญญัติการซื้อขายล่วงหน้า หมายความว่าการซื้อขายล่วงหน้าตามพระราชบัญญัติ ซึ่งหมายความรวมถึง(๑) การรับและส่งคำสั่งซื้อหรือคำสั่งขายล่วงหน้า(Trading/Execution)(๒) การหักบัญชี (Clearing)(๓)การชำระราคาส่วนต่างด้วยเงินแทนการส่งมอบหรือรับมอบ (Cash Settlement)(๔)การแลกฐานะการถือครองข้อตกลงซื้อขายล่วงหน้ากับสัญญาซื้อขายสินค้านอกตลาด (Exchangeof Futures for Physicals:EFP) หรือ(๕) การรับมอบหรือการส่งมอบสินค้าเกษตร (Delivery)ข้อตกลงซื้อขายล่วงหน้า หมายความว่าข้อตกลงซื้อขายล่วงหน้าตามพระราชบัญญัตินายหน้าซื้อขายล่วงหน้า หมายความว่าผู้ได้รับอนุญาตจากเลขาธิการคณะกรรมการกำกับการซื้อขายสินค้าเกษตรล่วงหน้าให้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าและเป็นสมาชิกสำนักหักบัญชีสมาชิกสำนักหักบัญชี หมายความว่าสมาชิกสำนักหักบัญชีของตลาดตามข้อบังคับคณะกรรมการตลาดสินค้าเกษตรล่วงหน้า ว่าด้วยหลักเกณฑ์ วิธีการและเงื่อนไขเกี่ยวกับประเภทคุณสมบัติ สิทธิและหน้าที่ การลงโทษและการพ้นจากการเป็นสมาชิกสำนักหักบัญชีลูกค้า หมายความว่าลูกค้าตามพระราชบัญญัติที่เป็นสมาชิกตลาด โดยไม่ได้เป็นสมาชิกสำนักหักบัญชีตลาด หมายความว่าตลาดสินค้าเกษตรล่วงหน้าแห่งประเทศไทยสัญญา หมายความว่าสัญญาระหว่างนายหน้าซื้อขายล่วงหน้ากับลูกค้า เพื่อทำการซื้อขายล่วงหน้าแทนลูกค้าระบบการซื้อขาย หมายความว่าระบบที่ใช้ในการซื้อขายล่วงหน้าตามที่ตลาดจัดให้มีขึ้นพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า(ฉบับที่ ๒) พ.ศ. ๒๕๕๐ข้อ ๒ประกาศนี้ใช้บังคับแก่นายหน้าซื้อขายล่วงหน้าที่ทำสัญญากับลูกค้าไม่ว่าลูกค้านั้นจะเป็นผู้ส่งคำสั่งซื้อหรือคำสั่งขายล่วงหน้าเข้าสู่ระบบการซื้อขายด้วยตนเองหรือส่งคำสั่งซื้อหรือคำสั่งขายล่วงหน้าผ่านนายหน้าซื้อขายล่วงหน้าข้อ ๓สัญญาต้องทำเป็นหนังสือและอย่างน้อยต้องมีรายละเอียดอันเป็นสาระสำคัญแห่งสัญญาเพื่อให้เกิดความเป็นธรรมแก่คู่สัญญาดังต่อไปนี้(๑) การให้บริการของนายหน้าซื้อขายล่วงหน้านายหน้าซื้อขายล่วงหน้าต้องกำหนดการให้บริการของตนตามสัญญาครอบคลุมถึงบริการอย่างใดอย่างหนึ่งหรือหลายอย่างดังต่อไปนี้ตามที่ตนตกลงกับลูกค้า(ก) การรับและส่งคำสั่งซื้อหรือคำสั่งขายล่วงหน้า(Trading/Execution)(ข) การหักบัญชี (Clearing)(ค)การชำระราคาส่วนต่างด้วยเงินแทนการส่งมอบหรือรับมอบ (Cash Settlement)(ง)การแลกฐานะการถือครองข้อตกลงซื้อขายล่วงหน้ากับสัญญาซื้อขายสินค้านอกตลาด (Exchangeof Futures for Physicals: EFP) หรือ(จ) การรับมอบหรือการส่งมอบสินค้าเกษตร (Delivery)(๒) ค่าตอบแทนในการเป็นนายหน้าซื้อขายล่วงหน้านายหน้าซื้อขายล่วงหน้าต้องแจ้งให้ลูกค้าทราบถึงอัตราและรายละเอียดของค่าตอบแทนค่าธรรมเนียมหรือค่าใช้จ่ายอื่น ๆที่เกี่ยวข้องหรือเกี่ยวเนื่องกับการให้บริการของนายหน้าซื้อขายล่วงหน้าตาม (๑)ที่นายหน้าซื้อขายล่วงหน้าอาจเรียกเก็บจากลูกค้าจากการให้บริการดังกล่าวรวมทั้งต้องระบุให้ชัดเจนว่าผู้ใดจะเป็นผู้รับผิดชอบในภาระภาษีที่เกิดขึ้นจากค่าตอบแทนค่าธรรมเนียมหรือค่าใช้จ่ายอื่น ๆ ตามที่กล่าวมา ทั้งนี้ก่อนนายหน้าซื้อขายล่วงหน้าทำการซื้อขายล่วงหน้าแทนลูกค้าและหากมีการแก้ไขเพิ่มเติมหรือเปลี่ยนแปลงในเรื่องดังกล่าวต้องแจ้งให้ลูกค้าทราบล่วงหน้าด้วย(๓)ข้อห้ามหรือข้อจำกัดในการซื้อขายล่วงหน้าของลูกค้า (ถ้ามี)นายหน้าซื้อขายล่วงหน้าต้องระบุในสัญญาหากมีข้อห้ามหรือข้อจำกัดในการซื้อขายล่วงหน้าของลูกค้าเช่น จำนวนสูงสุดของฐานะการถือครองข้อตกลงซื้อขายล่วงหน้า (OpenPositions) ของลูกค้าที่นายหน้าซื้อขายล่วงหน้าสามารถให้บริการการหักบัญชีได้เป็นต้นทั้งนี้ข้อห้ามหรือข้อจำกัดดังกล่าวจะต้องให้ความเป็นธรรมแก่ลูกค้าตามสมควรด้วย(๔) การวางเงินประกันการซื้อขายล่วงหน้านายหน้าซื้อขายล่วงหน้าต้องแจ้งให้ลูกค้าทราบถึงอัตราและ/หรือวิธีการวางเงินประกันขั้นต้นการรักษาระดับเงินประกันขั้นต่ำและการวางเงินประกันเพิ่มตลอดจนเงื่อนไขและวิธีดำเนินการของนายหน้าซื้อขายล่วงหน้าหากลูกค้าไม่ปฏิบัติตามเงื่อนไขของนายหน้าซื้อขายล่วงหน้าที่เกี่ยวข้องกับการวางเงินประกันทั้งนี้ จะต้องให้ความเป็นธรรมแก่ลูกค้าตามสมควรด้วย(๕) การส่งมอบหรือการรับมอบสินค้าเกษตรนายหน้าซื้อขายล่วงหน้าต้องระบุระยะเวลาและวิธีการส่งมอบหรือรับมอบสินค้าเกษตรและมีรายละเอียดเกี่ยวกับวิธีดำเนินการของนายหน้าซื้อขายล่วงหน้าหากลูกค้าไม่ปฏิบัติตามเงื่อนไขที่เกี่ยวข้องกับการส่งมอบหรือรับมอบสินค้าเกษตรทั้งนี้ จะต้องให้ความเป็นธรรมแก่ลูกค้าตามสมควรด้วย(๖) การล้างฐานะการถือครองข้อตกลงซื้อขายล่วงหน้า(Liquidation)นายหน้าซื้อขายล่วงหน้าต้องระบุเหตุการณ์ที่นายหน้าซื้อขายล่วงหน้าจะทำการล้างฐานะการถือครองข้อตกลงซื้อขายล่วงหน้าของลูกค้าเช่น ลูกค้าเสียชีวิต ศาลสั่งให้ลูกค้าเป็นบุคคลไร้ความสามารถลูกค้าถูกฟ้องล้มละลายหรือมีเหตุการณ์อื่นใดที่นายหน้าซื้อขายล่วงหน้าเห็นว่ามีความจำเป็นต้องระบุไว้เพื่อป้องกันความเสียหายอันอาจจะเกิดขึ้นจากการซื้อขายล่วงหน้าให้แก่ลูกค้าหรือเพื่อป้องกันความเสียหายอันอาจจะเกิดขึ้นแก่นายหน้าซื้อขายล่วงหน้าเป็นต้นโดยนายหน้าซื้อขายล่วงหน้าต้องระบุเงื่อนไขและวิธีการล้างฐานะการถือครองข้อตกลงซื้อขายล่วงหน้าไว้ให้ชัดเจนทั้งนี้ จะต้องให้ความเป็นธรรมแก่ลูกค้าตามสมควรด้วย(๗) สิทธิและหน้าที่ของนายหน้าซื้อขายล่วงหน้าและของลูกค้านายหน้าซื้อขายล่วงหน้าต้องระบุสิทธิและหน้าที่ของนายหน้าซื้อขายล่วงหน้าและของลูกค้าไว้ให้ชัดเจนซึ่งอย่างน้อยให้ครอบคลุมถึงการให้บริการที่ตกลงกันการมีจำนวนสูงสุดของฐานะการถือครองข้อตกลงซื้อขายล่วงหน้า การยืนยันการซื้อขายล่วงหน้า(Confirmation) (กรณีลูกค้าใช้บริการส่งคำสั่งซื้อหรือคำสั่งขายล่วงหน้าผ่านนายหน้าซื้อขายล่วงหน้า)การดำเนินการเกี่ยวกับเงินที่ใช้ในการซื้อขายล่วงหน้า การจัดทำรายงานต่าง ๆให้แก่ลูกค้า ทั้งนี้ จะต้องให้ความเป็นธรรมแก่ลูกค้าตามสมควรด้วย(๘) การยกเลิกสัญญานายหน้าซื้อขายล่วงหน้าต้องระบุเงื่อนไขและวิธีการในการยกเลิกสัญญาไว้ให้ชัดเจนเพื่อให้ลูกค้าทราบว่าคู่สัญญาทั้งสองฝ่ายมีสิทธิบอกเลิกสัญญาได้ภายใต้เงื่อนไขและวิธีการที่กำหนดไว้ ทั้งนี้ จะต้องให้ความเป็นธรรมแก่ลูกค้าตามสมควรด้วย(๙) สาระสำคัญอื่น ๆตามที่สำนักงานคณะกรรมการกำกับการซื้อขายสินค้าเกษตรล่วงหน้าประกาศกำหนดข้อ ๔โดยทั่วไปแล้วข้อความในสัญญาจะต้องให้ความเป็นธรรมตามสมควรแก่คู่สัญญาทั้งสองฝ่าย เช่นการไม่ให้สิทธิแก่นายหน้าซื้อขายล่วงหน้าที่จะปฏิเสธความรับผิดต่อลูกค้าจากการกระทำหรือการละเว้นการกระทำโดยจงใจหรือโดยประมาทเลินเล่อของนายหน้าซื้อขายล่วงหน้าหรือพนักงานของนายหน้าซื้อขายล่วงหน้าหรือการกำหนดข้อจำกัดความรับผิดของนายหน้าซื้อขายล่วงหน้าที่มีลักษณะอันไม่เป็นธรรมต่อลูกค้าเป็นต้นข้อ ๕ประกาศนี้ให้ใช้บังคับนับตั้งแต่วันถัดจากวันที่ประกาศเป็นต้นไปประกาศณ วันที่ ๙ มกราคม พ.ศ. ๒๕๕๑เกริกไกรจีระแพทย์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๒๓/๒ มิถุนายน ๒๕๕๒